כללי הקאדים (אתיקה לקאדים)

{{ח:התחלה}}
{{ח:כותרת|כללי הקאדים (אתיקה לקאדים), התשע״ח–2018}}

{{ח:פתיח-התחלה}}
{{ח:תיבה|ק״ת תשע״ח, 1156|כללי הקאדים (אתיקה לקאדים)|https://olaw.org.il/takanot/takanot-7969.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הקאדים#סעיף 16א|סעיף 16א}} {{ח:חיצוני|חוק הקאדים|לחוק הקאדים, התשכ״א–1961}} (להלן – החוק), בהסכמת חבר הקאדים של בית הדין השרעי לערעורים ולאחר התייעצות עם שרת המשפטים, אני מתקין כללים אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: הוראות יסוד}}

{{ח:פנימי|פרק 2|פרק שני: מעמדם ותחולתם של הכללים}}

{{ח:פנימי|פרק 3|פרק שלישי: שפיטה}}

{{ח:פנימי|פרק 4|פרק רביעי: קאדי וסביבתו}}

{{ח:פנימי|פרק 5|פרק חמישי: הימנעות מן השימוש במעמד השיפוטי שלא למטרתו}}

{{ח:פנימי|פרק 6|פרק שישי: פעילויות לבר־שיפוטיות}}

{{ח:פנימי|פרק 6 סימן א|סימן א׳: עקרונות}}

{{ח:פנימי|פרק 6 סימן ב|סימן ב׳: עיסוקים ציבוריים}}

{{ח:פנימי|פרק 6 סימן ג|סימן ג׳: הרצאות ופרסומים}}

{{ח:פנימי|פרק 6 סימן ד|סימן ד׳: שונות}}

{{ח:פנימי|פרק 7|פרק שביעי: עניינים כספיים}}

{{ח:פנימי|פרק 7 סימן א|סימן א׳: ניהול עסקים וקבלת גמול בעד עיסוק}}

{{ח:פנימי|פרק 7 סימן ב|סימן ב׳: ניתוק קשרים עסקיים וכספיים עם מינויו של קאדי}}

{{ח:פנימי|פרק 8|פרק שמיני: קאדי ואמצעי התקשורת}}

{{ח:פנימי|פרק 9|פרק תשיעי: ועדת אתיקה}}

{{ח:קטע2|פרק 1|פרק ראשון: הוראות יסוד}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”בן משפחה“ – בן זוג, ילד, הורה, אח, סב, הורה או אח של בן הזוג או מי שסמוך על שולחנו של הקאדי, וכן, בהתאם לעניין, בן זוג או ילד של כל אחד מאלה;
{{ח:ת|סוג=הגדרה}} ”ועדת השניים“ – ועדה לפי {{ח:פנימי|סעיף 42|סעיף 42}};
{{ח:ת|סוג=הגדרה}} ”נושא משרה“ – דירקטור, מנהל כללי, מנהל עסקים ראשי, משנה למנהל כללי, סגן מנהל כללי, כל ממלא תפקיד כאמור בחברה אף אם תוארו שונה, וכן מנהל אחר הכפוף במישרין למנהל הכללי;
{{ח:ת|סוג=הגדרה}} ”עד מרכזי“ – עד שנדרשת הערכת מהימנותו לצורך הכרעה בהליך;
{{ח:ת|סוג=הגדרה}} ”קאדי“ – קאדי של בית הדין השרעי לערעורים, קאדי של בית דין שרעי אזורי;
{{ח:ת|סוג=הגדרה}} ”קאדי בדימוס“ – קאדי שכהונתו הסתיימה.

{{ח:סעיף|2|מקור הכללים ותכליתם}}
{{ח:תת|(א)}} כללי האתיקה לקאדים משקפים ומבטאים תפישות עומק ערכיות ומוסריות המהוות תשתית למעשה השפיטה ולדרכי התנהגותו ואורחותיו של הקאדי; כללים אלה מגבשים עקרונות מנחים השאובים מן הדין השרעי; קאדי ינַהֵג דרכו לפי הדין ולפי כללים אלה וישווה לנגד עיניו כל העת את הצורך לקיים את אמון הציבור במערכת השיפוט השרעית.
{{ח:תת|(ב)}} הפרת כלל מכללי אתיקה אלה מאפשרת הגשת קובלנה, כאמור {{ח:חיצוני|חוק הקאדים#סעיף 18|בסעיף 18 לחוק}}.

{{ח:סעיף|3|כוח השיפוט, שלטון החוק והגינות}}
{{ח:תת|(א)}} כוח השיפוט ניתן בידי קאדי מתוך אמון ביושרו, ביראת אלוהים שבו ובדבקותו בדין השרעי, בכושרו המקצועי והאישי וביכולתו לקיים את המוטל עליו תוך כיבוד עקרונות האתיקה השיפוטית.
{{ח:תת|(ב)}} בהכריעו בדין עושה קאדי להגשמה של הדין השרעי ושל שלטון החוק, תוך שמירה על זכויות האדם; מחובתו של קאדי לפעול ביושר והגינות, לשוויון הכול בפני החוק, ומתוך הקפדה על התנהגות שיש בה כדי לקיים ואף להגביר את האמון בשיטת המשפט בכלל, ובמעשה השפיטה בפרט.

{{ח:סעיף|4|אמונים למדינת ישראל, לשריעה ולהלכה המוסלמית}}
{{ח:ת}} קאדי ישמור אמונים למדינת ישראל, לשריעה ולהלכה המוסלמית, ישפוט משפט צדק, לא יטה משפט ולא יכיר פנים, ויקיים אורח חיים ואופי ההולמים את מעמדו של קאדי מוסלמי, כהצהרתו במעמד מינויו.

{{ח:סעיף|5|אי־תלות}}
{{ח:תת|(א)}} בענייני שפיטה אין מרות על קאדי זולת מרותו של הדין שלפיו הוא דן.
{{ח:תת|(ב)}} במילוי תפקידו אין קאדי תלוי באיש; שומה על הקאדי לשקוד על אי־תלותה של מערכת השיפוט, ולהקפיד על קיומה באשר יעשה, בענייני שפיטה ובכל תחום אחר שבו הוא פועל.
{{ח:תת|(ג)}} קאדי לא יגור מפני איש, ולא יושפע במילוי תפקידו מפני דעת קהל, חשש מפני ביקורת או רצון לשאת חן.
{{ח:תת|(ד)}} אי־תלותו של הקאדי אין משמעה פטור מלהידרש לפסיקות קודמות של בית הדין השרעי לערעורים, בנושאים העולים מהמקרה הנדון לפניו, ובפרט לפסיקות שנתן נשיא בית הדין השרעי לערעורים; זאת, בלי לפגוע בזכותו של קאדי להגיש התנגדות על פסק דין של בית הדין השרעי לערעורים לפי סעיף 13 לתקנות הקמת בית הדין השרעי לערעורים מיום 10.10.1918 {{ח:הערה|(Legislation of Palestine 1918–1925 – completed by Norman Bentwich – Attorney General of Palastine (תקנות הקמת בית הדין השרעי לערעורים מיום 10.10.1918))}}.

{{ח:סעיף|6|אי־משוא פנים}}
{{ח:ת}} קאדי ינהג בבעלי הדין בשוויון, לא יישא פני דל ולא יהדר פני גדול, לא יסביר פניו לאחד וירע פניו לאחר, ישפוט בדעה נקייה ולא יגלה דעה קדומה או משוא פנים, ולא ייצור בהתנהגותו או בדבריו יסוד לחשש מפני אלה.

{{ח:סעיף|7|הליכותיו של קאדי}}
{{ח:תת|(א)}} אלה יאפיינו קאדי בתכונותיו ובאורחותיו: יושר לב, טוהר מידות ומסירות לתפקיד; קאדי יימנע ממעשים שאינם הולמים את מעמדו של קאדי או העלולים לפגוע בתדמיתה של מערכת המשפט השרעית.
{{ח:תת|(ב)}} קאדי יהיה מופת לכיבוד הדין השרעי והחוק בכל אשר יעשה.

{{ח:קטע2|פרק 2|פרק שני: מעמדם ותחולתם של הכללים}}

{{ח:סעיף|8|מעמד הכללים}}
{{ח:תת|(א)}} כללים אלה מתווים עיקרים ועקרונות להתנהגותם ולאורחותיהם של קאדים, ומהם ייגזרו כללי אתיקה פרטניים בכל מקרה ומקרה.
{{ח:תת|(ב)}} אין הכללים באים לגרוע מן האמור בכל דין; בכל עניין שאינו נדון מפורשות בכללים ינהג קאדי לפי רוחם ומגמתם של הכללים ולפי נורמות אתיות כלליות.

{{ח:סעיף|9|תחולה}}
{{ח:תת|(א)}} כללים אלה חלים על –
{{ח:תתת|(1)}} קאדי מעת שהצהיר הצהרת אמונים ועד שלושה חודשים מתום כהונתו;
{{ח:תתת|(2)}} קאדי בדימוס המכהן בוועדה ציבורית לפי דין, בכל הנוגע למילוי תפקידו; ויראו את הסכמתו לכהן כהסכמה להחלת כללים אלה עליו כאמור.
{{ח:תת|(ב)}} הכללים חלים על קאדי אף בהיותו בחופשה או בשבתון.
{{ח:תת|(ג)}} מי שהוועדה למינוי קאדים בחרה בו לכהונת קאדי וטרם הצהיר הצהרת אמונים, לא ייצג לקוח לפני ערכאה שיפוטית, אלא בהסכמה בכתב מאת נשיא בית הדין השרעי לערעורים.

{{ח:סעיף|10|קאדים בדימוס}}
{{ח:ת}} כללים אלה אינם מחייבים קאדים בדימוס, בכפוף לאמור {{ח:פנימי|סעיף 9|בכלל 9(א)(2)}}; יש לזכור עם זאת, כי סביבתו הקרובה והרחוקה של קאדי הורגלה לראות אותו בתפקיד קאדי, וכי נקודת מבט זאת נמשכת והולכת גם לאחר תום הכהונה; ראוי לו אפוא לקאדי בדימוס כי ישווה לנגד עיניו את רוחם ואת מגמתם של הכללים וכי יכוון את התנהגותו ואורחותיו לפיהם.

{{ח:קטע2|פרק 3|פרק שלישי: שפיטה}}

{{ח:סעיף|11|קאדי הצוות וסדרי המנהל}}
{{ח:תת|(א)}} הקאדי ינהג בעמיתיו הקאדים בכבוד ובחברות, בהתחשב בהיררכיה לפי דין, ויקיים את הנחיותיו של נשיא בית הדין השרעי לערעורים.
{{ח:תת|(ב)}} הקאדי ינהג בכבוד בצוות העובדים של בית הדין; קאדי מוסמך להנחות את צוות העובדים של בית הדין, בעניינים הקשורים בניהול השוטף של המשפטים הנערכים לפניו, אך בעניינים מינהליים יהיו העובדים כפופים להנחיית מנהל בתי הדין.

{{ח:סעיף|12|שמירה על כבוד הזולת}}
{{ח:תת|(א)}} בשבתו לדון ינהג קאדי בנוכחים בדיון לפניו – בעלי דין, באי־כוחם, עדים ובאי בית דין אחרים – באורח מכובד, באורך רוח, במתינות, בסובלנות ובאדיבות, וישרה באולם בית הדין אווירה נינוחה.
{{ח:תת|(ב)}} קאדי יפעל לכך שגם אחרים ישמרו על כבודם של הנוכחים בדיון.
{{ח:תת|(ג)}} במהלך המשפט ובהחלטותיו בכתב יימנע קאדי מהערות פוגעניות או מעליבות כלפי כל אדם.
{{ח:תת|(ד)}} בהביעו דעה על אדם שלא היה צד להליכים, ייתן הקאדי את דעתו לשאלה אם ניתנה הזדמנות לאותו אדם להציג את עניינו כדין וכחוק לפני בית הדין.

{{ח:סעיף|13|ניהול משפט}}
{{ח:תת|(א)}} קאדי ינהל את הדיון שלפניו באופן מקצועי וענייני, לפי הדין השרעי וסדרי הדין, תוך שהוא מקפיד לנהוג שוויון בבעלי הדין, בעורכי הדין ובטוענים השרעיים המופיעים לפניו, ויימנע מכל אמירה או מעשה שיש בהם כדי לפגום בחזותו השוויונית והמקצועית.
{{ח:תת|(ב)}} על קאדי לשמור על חזות שאינה מוטה לשום צד לסכסוך במהלך הדיון ולהימנע מליצור בהתנהגותו או בדבריו יסוד לחשש למשוא פנים.
{{ח:תת|(ג)}} בלי לגרוע מחובתו לנהוג שוויון בבעלי הדין, יעשה קאדי כמיטב יכולתו להסביר לבעל דין שאינו מיוצג את מהות ההליכים ודרכי ניהולם, והכול לפי הניתן בנסיבות העניין ובגבולות הדין והתפקיד.
{{ח:תת|(ד)}} בניהול המשפט יעשה קאדי כמיטב יכולתו לחוס על זמנם של המעורבים במשפט: בעלי דין, באי־כוחם, עדים ואחרים, יחיש את ההליכים וימנע עינוי דין.
{{ח:תת|(ה)}} בלי לגרוע מכלליות האמור בסעיף קטן (ד), ולקיום האמור בו, יעשה קאדי כמיטב יכולתו למנוע המתנה של המוזמנים לדיון והתייצבותם של עדים פעם נוספת.

{{ח:סעיף|14|פשרה, גישור ובוררות}}
{{ח:תת|(א)}} הקאדי ימליץ לצדדים פעם או פעמיים להגיע לפשרה, לגישור או לבוררות, ולא ימהר לתת הכרעה שיפוטית מקום שבו יש סיכוי להגיע ליישוב הסכסוך בהסכמה; קאדי המציע פשרה או העברה של הליך לגישור או לבוררות לא יכפה את דעתו על בעלי הדין ולא יפעיל את לחצו עליהם, ויוודא שבעלי הדין יודעים כי אי־קבלת הצעתו לא תפגע בזכות כלשהי של צד מהצדדים ולא תשפיע על הליכי הדיון או על תוצאות המשפט שלפניו.
{{ח:תת|(ב)}} בהתנהל שיג ושיח לפשרה יסייע קאדי בידי בעלי הדין, ובלבד שהדבר ייעשה תוך שמירה על כבודו של בית הדין.

{{ח:סעיף|15|הימנעות מוקדמת משבת בדיון}}
{{ח:תת|(א)}} בכפיפות לאמור בדין ובכללים אלה ידון קאדי בכל עניין שהועבר לטיפולו.
{{ח:תת|(ב)}} ראה הקאדי כי קיים טעם ראוי שהתיק לא יידון לפניו, יידע בכך את נשיא בית הדין השרעי לערעורים, או את הקאדי שנשיא בית הדין השרעי לערעורים הסמיך לעניין זה.
{{ח:תת|(ג)}} החליט נשיא בית הדין השרעי לערעורים או קאדי שהוסמך כאמור, כי אותו קאדי ידון בתיק, לא ימנע הקאדי את עצמו משבת בדין אלא אם כן חייב הוא לעשות כן לפי דין.

{{ח:סעיף|16|מניעה משבת בדיון}}
{{ח:תת|(א)}} קאדי לא ישב בדין אם מצא, מיוזמתו או לבקשת בעל דין, כי קיימות נסיבות שיש בהן כדי ליצור חשש ממשי למשוא פנים בניהול המשפט.
{{ח:תת|(ב)}} בלי לגרוע מהוראות סעיף קטן (א), קאדי לא ישב בדין ביודעו שמתקיים אחד מאלה:
{{ח:תתת|(1)}} צד להליך, בא כוחו או עד מרכזי הוא בן משפחה של הקאדי או שקיימת ביניהם קרבה ממשית אחרת;
{{ח:תתת|(2)}} יש לקאדי עניין כספי ממשי או עניין אישי ממשי בהליך או בתוצאותיו, בצד להליך, בבא כוחו או בעד מרכזי, או שלבן משפחה של הקאדי יש עניין כספי ממשי או עניין אישי ממשי בהליך או בתוצאותיו, בצד להליך או בבא כוחו;
{{ח:תתת|(3)}} בטרם התמנה לקאדי היה הקאדי מעורב באותו עניין הנדון בהליך שלפניו בתור בא כוח, בורר, מגשר, עד, יועץ מקצועי, מומחה, או בדרך אחרת;
{{ח:תתת|(4)}} בעל דין או עד מרכזי היה לקוחו של הקאדי קודם מינויו לכהונתו, ולא חלפו חמש שנים לפחות מאז הטיפול בעניינו של אותו בעל דין או אותו עד;
{{ח:תתת|(5)}} עורך דין או טוען שרעי המייצג בעל דין היה שותפו של הקאדי ולא חלפו חמש שנים לפחות מאז היותם שותפים;
{{ח:תתת|(6)}} עורך דין או טוען שרעי המייצג בעל דין מטפל בעניין של הקאדי או של בן משפחתו;
{{ח:תתת|(7)}} בן משפחה של הקאדי הוא עורך דין או טוען שרעי, שותף או שכיר, במשרד עורכי דין או במשרד טוענים שרעיים המייצג בעל דין.
{{ח:תת|(ג)}} על אף האמור בסעיפים קטנים (א) ו־(ב), קאדי רשאי לשבת בדין אם מפאת דחיפות העניין לא ניתן לקיים את ההליך לפני קאדי אחר ועלול להיגרם נזק חמור או עיוות דין אם לא ידון בעניין.
{{ח:תת|(ד)}} על אף האמור בסעיף קטן (ב)(2), קאדי רשאי לשבת בדין אם העברת העניין לכל קאדי אחר לא תשנה את עילת הפסלות.
{{ח:תת|(ה)}} התקיימה עילת פסלות לפי סעיף קטן (ב)(1) או (2), הנוגעת לעורך דין או לבא כוח אחר, שהתקיימו בו נסיבות המחייבות קבלת היתר לייצוג כאמור {{ח:חיצוני|חוק לשכת עורכי הדין#סעיף 53ב|בסעיף 53ב לחוק לשכת עורכי הדין, התשכ״א–1961}}, או {{ח:חיצוני|תקנות הטוענים השרעיים#סעיף 8א|בסעיף 8א לתקנות הטוענים השרעיים, התשכ״ג–1963}}, רשאי בית הדין השרעי לערעורים להתיר את הייצוג, לבקשת עורך הדין או בא הכוח, אם מצא כי הנזק שייגרם לצד להליך אם לא יתיר את הייצוג עולה על הנזק שייגרם לצד להליך או לאינטרס הציבורי בשל הפסקת הדיון או החלפת קאדי; התיר בית הדין השרעי לערעורים את הייצוג כאמור, לא ישב בדין הקאדי שלגביו התקיימה עילת הפסלות.
{{ח:תת|(ו)}} האמור בסעיף קטן (ב) יחול גם על קרוב משפחה שאינו בן משפחה כהגדרתו בכללים אלה, אם סבר הקאדי כי יחסו אל אותו קרוב משפחה מונע אותו משבת בדין.
{{ח:תת|(ז)}} אין באמור בכלל זה כדי להמעיט משיקול דעתו של נשיא בית הדין השרעי לערעורים הדן בערעור לפי {{ח:חיצוני|חוק הקאדים#סעיף 6ב|סעיף 6ב לחוק}}.

{{ח:קטע2|פרק 4|פרק רביעי: קאדי וסביבתו}}

{{ח:סעיף|17|קשרים חברתיים}}
{{ח:תת|(א)}} משמונה לכהונתו, אין מוטל על קאדי לנתק את קשריו החברתיים, לרבות קשרים עם עורכי דין וטוענים שרעיים; עם זאת, ראוי לו לקאדי כי ייזהר בקשריו החברתיים וייתן את דעתו כיצד עשויות הבריות לפרש את הימצאותו בחברת אדם מסוים או בחברה מסוימת.
{{ח:תת|(ב)}} קאדי רשאי להשתתף בניחום אבלים של כל אדם, כל עוד אין בהשתתפות זו כדי לפגוע במעמדו השיפוטי, בתדמית בית הדין או ברגשות הציבור, ואין צורך שקאדי יפסול את עצמו מדיון בעניינם של קרובי משפחה של אותו נפטר בשל השתתפותו בניחום האבלים.

{{ח:סעיף|18|פעילות פוליטית או מפלגתית}}
{{ח:תת|(א)}} קאדי לא יהיה מעורב בפעילות פוליטית או מפלגתית ולא יהיה חבר במפלגה או בגוף פוליטי אחר.
{{ח:תת|(ב)}} בלי לפגוע בכלליות האיסור שבסעיף קטן (א), לא ייטול קאדי חלק באירוע דתי מובהק בלא סממנים פוליטיים שעורכת מפלגה או גוף פוליטי אחר, או במסגרת אחרת שלה זהות פוליטית או מפלגתית, אלא באישור מראש של נשיא בית הדין השרעי לערעורים.

{{ח:סעיף|19|הבעת דעה בפומבי}}
{{ח:ת}} קאדי יימנע מלהביע בפומבי עמדה פוליטית או הודעת תמיכה בגוף פוליטי כלשהו; כמו כן, קאדי יימנע מלהביע דעה בציבור בנושא התלוי ועומד לפניו.

{{ח:סעיף|20|איסוף כספים}}
{{ח:ת}} קאדי לא יהיה מעורב בפעילות של איסוף כספים.

{{ח:קטע2|פרק 5|פרק חמישי: הימנעות מן השימוש במעמד השיפוטי שלא למטרתו}}

{{ח:סעיף|21|נסיעה לחו״ל}}
{{ח:תת|(א)}} נסיעה מחוץ לישראל שלא בימי הפגרה והשבתון טעונה אישור מראש בכתב של נשיא בית הדין השרעי לערעורים; הודעה על הנסיעה תימסר למנהל בתי הדין השרעיים.
{{ח:תת|(ב)}} נסיעה מחוץ לישראל שלא מממן הקאדי עצמו, טעונה אישור מיוחד מראש בכתב מאת מנהל בתי הדין השרעיים; מנהל בתי הדין השרעיים יתייעץ בטרם מתן אישור כאמור, עם הגורמים המוסמכים במשרד המשפטים.

{{ח:סעיף|22|ניצול מעמד}}
{{ח:תת|(א)}} לא יפיק קאדי טובת הנאה ממעמדו כקאדי – בין טובת הנאה חומרית בין אחרת – אם במישרין ואם בעקיפין.
{{ח:תת|(ב)}} בלי לגרוע מכלליות האמור בסעיף קטן (א) –
{{ח:תתת|(1)}} לא יעשה קאדי שימוש במעמדו כקאדי לקידום עניין שלו או של אחר;
{{ח:תתת|(2)}} קאדי לא יציין את דבר היותו קאדי ולא יעשה שימוש במסמך הנושא את תוארו כקאדי בנסיבות שבהן עלול השימוש בתואר להיראות כניסיון לא ראוי להשיג מעמד מועדף;
{{ח:תתת|(3)}} קאדי רשאי לציין בנייר מכתבים פרטי ובכרטיס ביקור את היותו קאדי ואת בית הדין שהוא מכהן בו;
{{ח:תתת|(4)}} קאדי רשאי לציין את היותו קאדי בספר או במאמר שהוא מפרסם או במסגרת עבודה אקדמית;
{{ח:תתת|(5)}} קאדי רשאי לתת את המלצתו על כישוריו של אדם המוכר לו אישית.

{{ח:סעיף|23|מתנות, הנחות והזמנות}}
{{ח:תת|(א)}} קאדי לא יקבל מתנה מבעלי הדין; על קבלת מתנות על ידי קאדי יחול {{ח:חיצוני|חוק שירות הציבור (מתנות)|חוק שירות הציבור (מתנות), התש״ם–1979}}, ויחול גם הדין השרעי (סעיף 1796 למג׳לה).
{{ח:תת}} {{ח:הערה|תרגומו של סעיף 1796 למג׳לה: ”הקאדי לא יקבל מתנה מבעלי הדין היריבים“. יצוין כי המג׳לה תקפה בבתי הדין השרעיים מכוח {{ח:חיצוני|פקודת סדרי השלטון והמשפט#סעיף 11|סעיף 11 לפקודת סדרי השלטון והמשפט, התש״ח–1948}}, ומכוח {{ח:חיצוני|חוק ביטול המג'לה#סעיף 2|סעיף 2(ב) לחוק ביטול המג׳לה, התשמ״ד–1984}}, אשר קובע כי ”{{ח:חיצוני|חוק ביטול המג'לה|חוק זה}} לא יתפרש כאילו בא לגרוע מתקפו של דין שלפיו דן בית דין שרעי“.}}
{{ח:תת|(ב)}} בלי לגרוע מכלליות האמור בסעיף קטן (א) –
{{ח:תתת|(1)}} קאדי לא יקבל הנחה ברכישת מוצר או בקבלת שירות, אלא אם כן ההנחה ניתנת לפי הסדר כללי שאושר בידי מנהל בתי הדין השרעיים, או שההנחה ניתנת לקאדי עקב הימנותו עם הזכאים לאותה הנחה בלא זיקה להיותו קאדי;
{{ח:תתת|(2)}} קאדי לא יקבל הזמנות חינם לאירועים או למקומות שהכניסה אליהם היא בתשלום, למעט במקרים שבהם נותן ההזמנה הוא קרוב משפחה או חבר אישי או במקרים שהקאדי מוזמן כבן לווייה של מקבל ההזמנה ובלא קשר למעמדו כקאדי.
{{ח:תת|(ג)}} אין מניעה כי קאדי יקבל במתנה ספר על נושא משפטי או דתי מכותב הספר.

{{ח:קטע2|פרק 6|פרק שישי: פעילויות לבר־שיפוטיות}}
{{ח:קטע3|פרק 6 סימן א|סימן א׳: עקרונות}}

{{ח:סעיף|24|ייחוד הכהונה}}
{{ח:ת}} קאדי לא יעסוק בעיסוק נוסף ולא ימלא תפקיד ציבורי – גם לא יקבל על עצמו אחד מאלה – אלא לפי חוק או בהסכמת נשיא בית הדין השרעי לערעורים ושר המשפטים (ראה: {{ח:חיצוני|חוק הקאדים#סעיף 15|סעיף 15 לחוק הקאדים}}).

{{ח:סעיף|25|מגבלות על פעילויות נוספות}}
{{ח:תת|(א)}} חובתו העיקרית של קאדי היא לכהונתו כקאדי, ולתפקידו כקאדי חייב הוא להקדיש את מיטב מרצו ומחשבתו; קאדי יעניק לתפקידו כקאדי מעמד של קדימה על פני כל עיסוק אחר.
{{ח:תת|(ב)}} קאדי יימנע מפעילות שאינה הולמת את מעמדו כקאדי או העלולה להביאו לניגוד עניינים עם תפקידו כקאדי.
{{ח:תת|(ג)}} קאדי לא יקבל על עצמו ולא יעסיק את עצמו בפעילות לבר־שיפוטית – אף אם היא מותרת לפי אופייה או לפי היתר שהוענק לו – אם אותה פעילות עלולה לפגוע ביכולתו למלא כיאות את תפקידו כקאדי, בין מבחינת משך הזמן הנדרש לפעילות, בין מבחינת העיתוי ובין מכל בחינה אחרת.

{{ח:קטע3|פרק 6 סימן ב|סימן ב׳: עיסוקים ציבוריים}}

{{ח:סעיף|26|פעילות בגופים ציבוריים}}
{{ח:תת|(א)}} קאדי רשאי להיות חבר בגופים מינהליים של מוסדות חינוך, כגון חבר נאמנים של מוסד להשכלה או ועד הורים של בית ספר או של מוסדות צדקה או בגופים של מוסדות אחרים בעלי מטרות ציבוריות, בכפוף להיתר לפי {{ח:חיצוני|חוק הקאדים#סעיף 15|סעיף 15 לחוק הקאדים}}.
{{ח:תת|(ב)}} על אף האמור בסעיף קטן (א), קאדי לא רשאי להיות חבר בגוף בוחר.
{{ח:תת|(ג)}} בפעולתו כאמור בסעיף קטן (א), יימנע קאדי מכל מעשה שיש בו משום שימוש שלא כהלכה במעמדו כקאדי או העלול לפגוע במעמדו כקאדי; כך, למשל, לא ישתתף קאדי בניהול העסקי או הכספי של המוסד הציבורי שהוא פעיל בו, ולא יקבל ממנו טובת הנאה.
{{ח:תת|(ד)}} קאדי לא יפנה לרשויות ציבור או לגורמים פרטיים בשם גוף ציבורי שהוא פעיל בו.
{{ח:תת|(ה)}} קאדי לא יהיה פעיל בגוף ציבורי העוסק בייזום הליכים משפטיים אף אם אין אותם עניינים עשויים לבוא לדיון בבית הדין שבו הוא מכהן.

{{ח:סעיף|27|ועדות לחלוקת פרסים ומלגות}}
{{ח:ת}} קאדי רשאי להיות חבר בוועדה המחלקת פרסים או מלגות ובלבד שהדבר הולם את מעמדו של קאדי.

{{ח:סעיף|28|הסברה מחוץ לישראל}}
{{ח:ת}} קאדי רשאי להשתתף בפעולות הסברה מחוץ לישראל מטעם המדינה או מטעם גוף ממלכתי או ציבורי העושה לטובת הכלל, ובלבד שקיבל לכך אישור מאת נשיא בית הדין השרעי לערעורים ושר המשפטים.

{{ח:סעיף|29|שיפוט שלא בבית דין}}
{{ח:תת|(א)}} קאדי לא יעסוק בתפקיד שיפוטי או מעין־שיפוטי שלא בבית הדין, אלא מכוח הוראת חוק או בהיתר לפי {{ח:חיצוני|חוק הקאדים#סעיף 15|סעיף 15 לחוק הקאדים}}.
{{ח:תת|(ב)}} קאדי לא יהיה פעיל בגוף ציבורי העוסק במתן שירותי בוררות או גישור.
{{ח:תת|(ג)}} קאדי שקודם מינויו שימש בתפקיד שיפוטי או מעין שיפוטי שאסור לקאדי למלאו, לא ימשיך למלא את אותו תפקיד מעת שהצהיר הצהרת אמונים.
{{ח:תת|(ד)}} לעניין סעיף זה, ”תפקיד שיפוטי או מעין־שיפוטי“ – לרבות חברות בבית דין של ארגון חברים או של ארגון ציבורי, ותפקיד של פסיקה בפעולות ספורט ובמשחקים או ממוסדים.

{{ח:קטע3|פרק 6 סימן ג|סימן ג׳: הרצאות ופרסומים}}

{{ח:סעיף|30|הוראה במוסדות להשכלה או לחינוך}}
{{ח:ת}} הוראה במוסדות להשכלה או לחינוך טעונה היתר לפי {{ח:חיצוני|חוק הקאדים#סעיף 15|סעיף 15 לחוק הקאדים}}.

{{ח:סעיף|31|הרצאות}}
{{ח:ת}} קאדי רשאי להרצות מדי פעם בפעם, ושלא כדרך עיסוק, במסגרת גוף שאינו מסחרי, בלא צורך בהיתר לפי {{ח:חיצוני|חוק הקאדים#סעיף 15|סעיף 15 לחוק הקאדים}}; בעשותו כן ינהג קאדי במידת הזהירות הראויה המתחייבת ממעמדו, תוך שמירה על גישה מאוזנת והימנעות מנימה פולמוסית, ותוך שמירה על כבודו של בית הדין השרעי ופסיקותיו, על כבודם של הקאדים המכהנים בו ועל אמון הציבור במערכת.

{{ח:סעיף|32|פרסום ספרים ומאמרים}}
{{ח:ת}} קאדי רשאי להוציא לאור ספרים שכתב, בעצמו או באמצעות הוצאה לאור, כמו גם מאמרים בביטאונים מקצועיים.

{{ח:סעיף|33|משפט מודרך}}
{{ח:ת}} קאדי רשאי להיות חבר מותב במשפט מודרך הנערך במוסד חינוכי ולמטרות לימודיות; הוא הדין במוסד אחר שאושר על ידי נשיא בית הדין השרעי לערעורים.

{{ח:קטע3|פרק 6 סימן ד|סימן ד׳: שונות}}

{{ח:סעיף|34|עדות}}
{{ח:ת}} קאדי לא יעיד בהליכים משפטיים אלא אם כן זומן על ידי בית דין, בית משפט או באישורו של נשיא בית הדין השרעי לערעורים; כלל זה לא יחול על הליכים משפטיים שהקאדי או בני משפחתו צד להם.

{{ח:סעיף|35|הופעה לפני רשויות ציבוריות}}
{{ח:ת}} קאדי רשאי להופיע לפני ועדה של הכנסת או לפני רשות ציבורית אחרת אם קיבל לכך אישור מנשיא בית הדין השרעי לערעורים; הודעה בעניין תימסר למנהל בתי הדין השרעיים.

{{ח:סעיף|36|השבה לשאלות ולשאלונים בנושאי מחקר}}
{{ח:תת|(א)}} באישורו של נשיא בית הדין השרעי לערעורים רשאי קאדי להשיב, בין בכתב בין בעל־פה, לשאלות או לשאלונים המופנים אליו לצורכי מחקר בנושאים הקשורים בעבודתו השיפוטית.
{{ח:תת|(ב)}} בבקשה לאישור כאמור בסעיף קטן (א), יביא נשיא בית הדין השרעי לערעורים בחשבון אם עורך המחקר הוא מוסד אקדמי מוכר או חוקר הפועל מטעמו.

{{ח:קטע2|פרק 7|פרק שביעי: עניינים כספיים}}
{{ח:קטע3|פרק 7 סימן א|סימן א׳: ניהול עסקים וקבלת גמול בעד עיסוק}}

{{ח:סעיף|37|ניהול עסקים}}
{{ח:ת}} קאדי לא ינהל עסקים באופן פעיל, בין במישרין בין בעקיפין, ולא יכהן כנושא משרה בתאגיד מסחרי או בגוף עסקי אחר.

{{ח:סעיף|38|ניהול נכסים של קאדי ובני משפחתו}}
{{ח:תת|(א)}} קאדי רשאי לנהל בעצמו את נכסיו ואת נכסי בני משפחתו, ולפעול בהשקעתם, ובלבד שלא יהיה בכך עיסוק פעיל בעסקים; הקאדי יימנע מפעילות כאמור העלולה לגרום לפגיעה במעמדו כקאדי או להעמידו בניגוד עניינים עם תפקידו כקאדי.
{{ח:תת|(ב)}} קאדי לא ינצל את מעמדו כקאדי לצורך עסקיו ועסקי בני משפחתו.

{{ח:סעיף|39|קבלת גמול בעד עיסוק או פעילות נוספים}}
{{ח:תת|(א)}} קאדי רשאי לקבל גמול בעד עיסוק או פעילות נוספים המותרים לפי דין או לפי כללים אלה, ובלבד שהגמול יהיה לפי המקובל אצל הנותן; כלל זה יחול אף על קבלת גמול בעד פעולות הסברה מחוץ לישראל.
{{ח:תת|(ב)}} קאדי שהוזמן להרצות רשאי להתאכסן במקום ההרצאה על חשבון המזמין ואף לקבל החזר של הוצאות הנסיעה.
{{ח:תת|(ג)}} להסרת ספקות ייאמר כי כלל זה יחול על קאדי גם בהיותו בשבתון.

{{ח:קטע3|פרק 7 סימן ב|סימן ב׳: ניתוק קשרים עסקיים וכספיים עם מינויו של קאדי}}

{{ח:סעיף|40|כללי}}
{{ח:ת}} הכללים {{ח:פנימי|פרק 7 סימן ב|בסימן זה}} נועדו להסדיר את ניתוק הקשרים העסקיים והכספיים בין מי שנבחר לכהונת קאדי לבין לקוחותיו ושותפיו לשעבר, ומטרתם להביא לכך שהקשרים העסקיים והכספיים האמורים ינותקו בהקדם האפשרי; יובהר כי כללים אלה חלים על ניתוק קשרים כספיים הנובעים מעיסוקו של הקאדי בכל משלח יד.

{{ח:סעיף|41|ניתוק יחסים כספיים}}
{{ח:תת|(א)}} לאחר מינויו לא יהיו לקאדי יחסים כספיים עם לקוחותיו לשעבר או שותפיו לשעבר, ובכלל זה לא יחזיק נכסים בנאמנות בעד לקוחותיו לשעבר.
{{ח:תת|(ב)}} מי שנבחר לכהונת קאדי יפעל לניתוק יחסיו עם לקוחותיו לשעבר ועם שותפיו בעבר לפי הנחיות ועדת השניים ולפי {{ח:פנימי|סעיף 43|סעיפים 43 עד 44}}.
{{ח:תת|(ג)}} לאחר מינויו יגבה קאדי כספים, שחבים לו צדדים שלישיים כתוצאה מקשריו העסקיים והכספיים בינו לבין לקוחותיו לשעבר או שותפיו לשעבר, באמצעות אדם אחר.

{{ח:סעיף|42|ועדת השניים}}
{{ח:ת}} אופן ניתוק היחסים הכספיים יידון בוועדה שחבריה יהיו שניים: קאדי בית הדין השרעי לערעורים שימנה, מזמן לזמן, נשיא בית הדין השרעי לערעורים, ומנהל בתי הדין השרעיים; במקרה של חוסר הסכמה, דעתו של הקאדי היא שתכריע.

{{ח:סעיף|43|הסדר לניתוק יחסים כספיים}}
{{ח:תת|(א)}} הנבחר לכהונת קאדי יציג לפני ועדת השניים, לא יאוחר משלושים ימים לאחר בחירתו, תכנית מוצעת לניתוק היחסים הכספיים; התכנית תכלול, בין השאר, את אלה:
{{ח:תתת|(1)}} שמות שותפיו של הקאדי עובר למינויו;
{{ח:תתת|(2)}} שמות לקוחות לשעבר שיש לו אתם יחסים כספיים תלויים ועומדים;
{{ח:תתת|(3)}} שכר טרחה וסכומים אחרים המגיעים לקאדי מלקוחותיו ושותפיו לשעבר, ומועדי תשלומם, וכן פירוט של המחאות דחויות שנמסרו לו ושמועד פירעונן טרם הגיע.
{{ח:תת|(ב)}} ועדת השניים תורה לנבחר לכהונת קאדי מהם התנאים לניתוק היחסים בינו ובין לקוחותיו או שותפיו לשעבר; הוועדה תורה על הסדר שיביא לניתוק היחסים כאמור בהקדם האפשרי ולא יאוחר מתום שנים עשר חודשים מיום הצהרת אמונים של הקאדי; הוועדה רשאית לקבוע תקופת ניתוק ארוכה משנים עשר חודשים מטעמים מיוחדים שייראו לחבריה.

{{ח:סעיף|44|חתימה על הסדר}}
{{ח:ת}} הסדר ניתוק היחסים שהורתה עליו ועדת השניים ייחתם ביד הנבחר לכהונת קאדי ויישמר בתיקו האישי של הקאדי במעטפה סגורה וחתומה ביד מנהל בתי הדין השרעיים.

{{ח:סעיף|45|חיסיון והסדר}}
{{ח:ת}} תוכן ההסדר יהיה גלוי לנבחר לכהונת קאדי ולחברי ועדת השניים, ובמקרה שהוגשה לוועדה לבחירת קאדים כנגד הנבחר לכהונת קאדי תלונה שעניינה ההסדר – הוועדה לבחירת קאדים.

{{ח:סעיף|46|הסדר תנאי להצהרת אמונים}}
{{ח:ת}} מי שנבחר לכהונת קאדי לא יוזמן להצהרת אמונים אצל נשיא המדינה עד שיערוך הסדר ניתוק יחסים כספיים, ויחתום עליו; במקרים חריגים רשאית ועדת השניים לאשר בכתב את זימונו של קאדי להצהרת אמונים אף שטרם חתם על ההסדר.

{{ח:סעיף|47|דיווח}}
{{ח:ת}} הקאדי ידווח למנהל בתי הדין השרעיים, אחת לשלושה חודשים, על ביצוע ההסדר; בעניין כספים שיקבל הקאדי לפי ההסדר לאחר מינויו, ייתן הקאדי חשבונית שעליה יצוין כי הכספים התקבלו בעד שירותים שנתן טרם מינויו.

{{ח:סעיף|48|יידוע}}
{{ח:ת}} הכללים {{ח:פנימי|פרק 7 סימן ב|בסימן זה}} יובאו לידיעת כל מי שהוועדה לבחירת קאדים החליטה לבחור בו לכהונת קאדי.

{{ח:קטע2|פרק 8|פרק שמיני: קאדי ואמצעי התקשורת}}

{{ח:סעיף|49|מגעים בין קאדי לבין אמצעי התקשורת}}
{{ח:תת|(א)}} קאדי אומר דברו בפסקי דין ובהחלטות; על דרך הכלל אין קאדי מתראיין ואין הוא מוסר מידע לתקשורת בדבר התיקים שבהם הוא דן.
{{ח:תת|(ב)}} קאדי לא יעביר פסקי דין והחלטות לתקשורת אלא באמצעות דוברות בתי הדין השרעיים.
{{ח:תת|(ג)}} קאדי יימנע מהופעה או מריאיון באמצעי התקשורת; הופעה או ריאיון של קאדי באמצעי תקשורת – לרבות בעיתונות, ברדיו, בטלוויזיה, באינטרנט וברשתות חברתיות, במסיבת עיתונאים ובכל דרך אחרת – תהיה רק באישור מראש מאת נשיא בית הדין השרעי לערעורים.
{{ח:תת|(ד)}} האמור בכלל זה אינו חל על פרסומים הלכתיים או משפטיים שמפרסמים מוסדות דתיים או אקדמיים או לשכת עורכי הדין, ובלבד שהקאדי קיבל תחילה את אישורו של נשיא בית הדין השרעי לערעורים.

{{ח:סעיף|50|תגובות לאמצעי תקשורת}}
{{ח:תת|(א)}} תגובתו של קאדי על דברים שפורסמו עליו או על פסקי דין והחלטות שנתן תהיה באמצעות דוברות בתי הדין השרעיים.
{{ח:תת|(ב)}} קאדי שעיתונאי פנה אליו לקבלת תגובה יפנה את העיתונאי לדוברות בתי הדין השרעיים.
{{ח:תת|(ג)}} התבקשה תגובתו של קאדי על מידע שהעדר תגובה מיידית עליו עלול לגרום נזק שאינו הפיך, ובפי הקאדי תגובה חד־משמעית שיש בה כדי להביא את העניין לסיומו, רשאי הקאדי למסור את תגובתו.
{{ח:תת|(ד)}} קאדי שמסר את תגובתו בנסיבות כמתואר בסעיף קטן (ג), יודיע על כך מיד לדוברות בתי הדין השרעיים, והמשך הטיפול יהיה באמצעות הדוברות.

{{ח:סעיף|51|מדיה חברתית}}
{{ח:ת}} קאדי רשאי לנהל עמוד פרטי ברשת חברתית; בעשותו כן ינהג הקאדי באופן הראוי המתחייב ממעמדו, ויימנע מהבעת דעה בכל עניין משפטי, ובעניין שאינו משפטי השנוי במחלוקת ציבורית.

{{ח:קטע2|פרק 9|פרק תשיעי: ועדת אתיקה}}

{{ח:סעיף|52|ועדות אתיקה}}
{{ח:תת|(א)}} נשיא בית הדין השרעי לערעורים, לאחר התייעצות עם שר המשפטים, ימנה ועדת אתיקה בת שלושה חברים, והם: קאדי של בית הדין השרעי לערעורים, והוא יהיה יושב הראש, ושני קאדים נוספים.
{{ח:תת|(ב)}} ועדת האתיקה תיתן חוות דעת מקדימה בענייני אתיקה של קאדים, לפי פנייה של קאדי שכללים אלה חלים עליו – בעניין הנוגע אליו.
{{ח:תת|(ג)}} חבר ועדת האתיקה ימונה לתקופה אחת של שש שנים.
{{ח:תת|(ד)}} ועדת האתיקה תפרסם חוות דעת מקדימה שנתנה, בלא ציון שמו של מי שלגביו ניתנה חוות הדעת ופרטים מזהים אחרים, אלא אם כן החליטה אחרת.
{{ח:תת|(ה)}} ועדת האתיקה תקבע את נוהלי עבודתה וסדרי דיוניה.

{{ח:חתימות|ז׳ באדר התשע״ח (22 בפברואר 2018)}}
* '''עבד אלחכים סמארה, קאדי'''
נשיא בית הדין השרעי לערעורים
{{ח:סוגר}}
{{ח:סוף}}
[[קטגוריה:בוט חוקים]]